  Майя Бывальцева 9-тӥ тулыспалэ Удмуртиын устозэ пельнянь кутӥсез бырйизы. Ӧнер устолыкъя вожвылъяськонэ калыкез сюдӥсь тямыс огазеяськонъёслэн ыстэм муртъёссы пыриськизы. Со сярысь «Пельняньлэн дунневыл нуналэз» фестивальлэн пресс-службаез ивортӥз. Вожвылъяськон куинь люкетэз радъяськиз. Нырысь ик пыриськисьёс ӝог кутонъя быгатонлыксэс возьматӥзы, собере, тужгес пичи пельнянь кутыса, - устолыксэс, куинетӥяз – азьвыл ик кутэм пельняньзэс пӧзьтӥзы (жюри ӟечлыксэ но ӝӧк вылэ сётэмез дунъяз). Тужгес трос баллъёс люказ но нырысетӥ инты басьтӥз Эгра каргуртысь Наталья Гуменникова. Солэн ас рекордэз - час ӵоже 7 килограмм пельнянь. Милям туж умой йылолмы вань – котькуд кӧснуналэ ми быдэс семьяен мунчо эстӥськом но пельнянь кутӥськом. Колӟо но пушкес асьмеос лэсьтӥськом. Ӝыт ӵоже бадӟым ведра пӧрме. Пӧран куспын песятаймы егит дырзэ маде, песянаймы кырӟа. Со историосты мон трос пол кылылӥ ни, озьы ке но соос котьку тунсыко пото – со милям семьямылэн историез Наталья Гуменникова, пельнянь кутӥсьВожвылъяськон мынытозь, учкисьёс но висисьёс мастер-классэ пыриськыны быгатӥзы. Федерал каналын «Лучше всех!» программае пыриськем вить аресъем пияш чибориё пельнянь кутыны дышетӥз. Тодэ вайытом, 8-12 тулыспалэ Удмуртиын «пельнянь арня» ортче. Фестивальлэн йылпумъясь ужрадъёсын 13-тӥ тулыспалэ Ижкарысь Киров нимо паркын радъяськозы. Ижкарысь Кузебай Герд нимо йӧскалык гимназиысь пиналъёс мерлыко вотэслы пельнянь тусъем стикеръёс малпазы.  Тегъёс: Мерлык Ижкар Удмуртия вожвылъяськон пельнянь Пельняньлэндунневылнуналэз  